joelniklaus/EU_Wikipedias huggingface dataset:
Νίαλ Φέργκιουσον

Ο Νίαλ Φέργκιουσον (Niall Ferguson), είναι Βρετανός ιστορικός και ανατόμος των σύγχρονων κοινωνιών, καθηγητής της ιστορίας του Πανεπιστημίου Χάρβαρντ. Το 2004 θεωρήθηκε ως ένας από τους 100 πιο σημαντικούς ανθρώπους στο κόσμο από το περιοδικό "Time".

Πανεπιστημιακή σταδιοδρομία
Ο Νίαλ Φέργκιουσον γεννήθηκε στις 18 Απριλίου 1964 στη Γλασκώβη της Σκωτίας. Ο πατέρας του ήταν ιατρός και η μητέρα του δίδασκε φυσική. Φοίτησε στην "Ακαδημία της Γλασκώβης". Είχε ανατραφεί ως άθεος και παραμένει ακόμα.

Δίδαξε σε πολλές πανεπιστημιακές σχολές μεταξύ των οποίων στο "Christus College" και "Peterhouse" του Καίμπριτζ, στο "Jesus College" της Οξφόρδης, στο Πανεπιστήμιο της Οξφόρδης, στη Σχολή Οικονομικών του Λονδίνου καθώς και στο Πανεπιστήμιο της Νέας Υόρκης.

Συγγραφική δραστηριότητα
Η συγγραφική του δραστηριότητα είναι εκτενής και ανάμεσα στα έργα του συμπεριλαμβάνονται:

 
 
  [Η πρόοδος του χρήματος: Μια οικονομική ιστορία του κόσμου].
 
 
  [Κολοσσός: Η άνοδος και η πτώση της αμερικανικής αυτοκρατορίας].
 
 
 
  [Το κρίμα του πολέμου].
  [Ο Οίκος των Ρότσιλντ: Ο τραπεζίτης της υφηλίου, 1849–1999].
 
  [Ο Οίκος των Ρότσιλντ].

Παραπομπές

Ελληνικές εκδόσεις
Η εξέλιξη του χρήματος «Μια οικονομική ιστορία του κόσμου», εκδ. Αλεξάνδρεια, 2008 ISBN 978-960-475-227-0
Ο πόλεμος στον κόσμο (1901-2000), 2 τόμοι, εκδ. Ιωλκός, 2007, ISBN 978-960-426-473-5 (set)
Α' Παγκόσμιος Πόλεμος, εκδ. Ιωλκός, 2008, ISBN 978-960-426-458-2 
Το πλέγμα του πλούτου, εκδ. Ιωλκός, 2008, ISBN 978-960-426-459-9

Εξωτερικοί σύνδεσμοι 

 Ο Νίαλ Φέργκιουσον στο BBC το 2012
Βιβλιονέτ

Βρετανοί ιστορικοί
Ιστορικοί των οικονομικών
Τομάς Σεγόβια

Ο  Τομάς Σεγόβια, (Tomás Segovia ισπανική  προφορά ΔΦΑ: [toˈmas seˈɣoβja], 1927 Βαλένθια - 7 Νοεμβρίου 2011 Μαδρίτη) υπήρξε Ισπανός συγγραφέας και ποιητής, πεζογράφος, μεταφραστής, δραματουργός, δοκιμιογράφος και κριτικός, που έζησε και δημιούργησε αυτοεξόριστος από το 1940 στο Μεξικό. Εκεί δίδαξε διερμηνεία και μετάφραση στο Κολέγιο του Μεξικού και άλλα πανεπιστήμια, όπως του Πρίνστον και του Μέριλαντ. Ιδρυτής της έκδοσης Presencia  το 1946, ο Σεγόβια υπήρξε επίσης διευθυντής έκδοσης της La Revista Mexicana de Literatura (1958–1963), συνιδρυτής του Plural  και συνεργάτης του Vuelta.

Βίος 
«Πέρασα λίγη πείνα και φτώχεια, αλλά, σε αντάλλαγμα, γνώρισα άλλες χώρες και σπούδασα ελεύθερος. Δεν έχω λόγο να παραπονούμαι» Γεννήθηκε στη 1927 στην Βαλένθια και βίωσε τα γεγονότα του ισπανικού εμφυλίου. Μετά την επικράτηση του Φράνκο στην Ισπανία αυτοεξορίστηκε και περιπλανήθηκε τόσο στη Γαλλία, όσο και στο Μαρόκο, για να καταλήξει μαζί με την οικογένειά του στο Μεξικό, το 1944.  Εκεί σπούδασε φιλοσοφία και ισπανική φιλολογία, ενώ εργάστηκε αρχικά ως καθηγητής της Γαλλικής και στη συνέχεια ως συνεργάτης του ραδιοφώνου και της τηλεόρασης. Κατόπιν εργάστηκε στον κινηματογράφο, ενώ η συνεργασία του με ένα διεθνή οργανισμό στο Μπουένος Άιρες, τον ώθησε στη διερμηνεία και τη μετάφραση.

Ακολούθησε η εμπειρία στη διόρθωση, την επιμέλεια κειμένων και τις εκδόσεις στο Μεξικό αλλά και στο Παρίσι, από το 1965 έως το 1966.   Τούτο τον έστρεψε στη διδασκαλία της μετάφρασης και της διερμηνείας στην αντίστοιχη ανώτατη σχολή μετάφρασης και διερμηνείας του Μεξικού, στην οποία του ανατέθηκε και η εκπόνηση του προγράμματος σπουδών, καθώς και τη διδασκαλία της γλωσσολογίας, της λογοτεχνίας και του κινηματογράφου στο κολέγιο του Μεξικού και άλλα ανώτατα ιδρύματα.

Διακρίσεις
Για την πολιτιστική προσφορά του τιμήθηκε με τα βραβεία Xavier Villaurrutia (Χαβιέρ Βιγιαουρούτια) το 1972[, Juan Rulfo (Χουάν Ρούλφο) το 2005 και το βραβείο García Lorca (Γκαρθία Λόρκα) το 2008, ενώ υπήρξε επιστήθιος φίλος του νομπελίστα λογοτέχνη και διπλωμάτη, Οκτάβιο Πας.

Εργογραφία 
 La luz provisional  (1950) 
 El sol y su eco  (1960) 
 Anagnórisis  (1967) 
 Figura y secuencias  (1979) 
 Cantata a solas  (1985)

Πρόζα 
 Contracorrientes (1973) 
 Poética y profética (1986) 
 Alegatorio

Μεταφράσεις 
Μετέφρασε στα Ισπανικά Τζουζέππε Ουνγκαρέττι, Αντρέ Μπρετόν, Ζακ Ντεριντά, Ζακ Λακάν, Μίρτσεα Ελιάντε κ.ά. Από τα τελευταία μεταφραστικά του έργα είναι η έμμετρη απόδοση του «Άμλετ». 

Στην Ελλάδα είναι γνωστός από τις ελληνικές εκδόσεις των ποιητικών του συλλογών όπως το 14+1 ποιήματα - (	14+1 poemas),  (ελλ. μτφ. Ραφαέλ Χερέρα για τις εκδόσεις "Απόπειρα", 2010), αλλά και από τις επισκέψεις του στην Αθήνα, με πιο πρόσφατη το 2010, όταν συμμετείχε στο 2ο Ιβηροαμερικανικό Φεστιβάλ.

Σημειώσεις παραπομπές

Εξωτερικοί σύνδεσμοι 
 Εθνικό Κέντρο Βιβλίου: Τομάς Σεγόβια αφιέρωμα στο Ινστιτούτο Θερβάντες της Αθήνας

Ισπανοί συγγραφείς
Ισπανοί ποιητές
Μεξικανοί ποιητές
Ζακ και Κόντι: σκανταλιές στο ξενοδοχείο

Το Ζακ και Κόντι: Σκανταλιές στο ξενοδοχείο είναι Αμερικάνικη σειρά των Danny Kallis και Jim Geoghan. Η σειρά προβλήθηκε πρώτη φορά στην Αμερική στις 18 Μαρτίου 2005 όπου παρακολουθήθηκε από 4.000.000 θεατές, θέτοντας την την πιο επιτυχημένη σειρά του Disney Channel το 2005. Η σειρά ήταν υποψήφια για βραβεία Εmmy 3 φορές και για τα βραβεία Nickelodeon Kids' Choice επίσης 3.

Η σειρά έλαβε μέρος στο ξενοδοχείο Τίπτον, στην Βοστόνη, με πρωταγωνιστές 2 άτακτα δίδυμα αγόρια, τους Ζακ και Κόντι Μάρτιν. Στην σειρά πρωταγωνιστούσαν επίσης οι London Tipton, κόρη του ιδιοκτήτη του ξενοδοχείου, η Maddie Fitzpatrick ,υπάλληλος του ξενοδοχείου, o διευθυντής, κύριος Μόουσμπι (Φιλ Λιούις) καθώς και η μητέρα των αγοριών, η Κάρι.

Διανομή 

Αμερικανικές τηλεοπτικές σειρές
Τηλεοπτικές σειρές του Disney Channel
Ανδρέας Παπαμιμίκος

Ο Ανδρέας Παπαμιμίκος είναι Έλληνας δικηγόρος, πολιτικός, πρώην πρόεδρος της ΟΝΝΕΔ και πρώην Γραμματέας της Πολιτικής Επιτροπής της Νέας Δημοκρατίας.

Βιογραφικά Στοιχεία
Γεννήθηκε στη Λάρισα στις 14 Νοεμβρίου του 1979. Το 1998 πέρασε στο Τμήμα Βαλκανικών Σλαβικών και Ανατολικών Σπουδών του Πανεπιστημίου Μακεδονίας.
Στη συνέχεια απέκτησε μεταπτυχιακό τίτλο στις Ευρωπαϊκές Πολιτικές ενώ ολοκλήρωσε και τις σπουδές του στη Νομική. Παράλληλα παρακολούθησε κύκλο σπουδών στον τομέα της επικοινωνίας και των ανθρωπίνων πόρων του Πανεπιστημίου της Λιλ 3 της Γαλλίας.

Το 2010 στις εκλογές ανάδειξης νέου προέδρου της Οργάνωσης Νέων της Νέας Δημοκρατίας (ΟΝΝΕΔ), έγινε ο πρώτος πρόεδρος που εκλέχθηκε από τη βάση των μελών της, επικρατώντας με 55,91% και συνολικά 23.655 ψήφους εκ των 43.221 που μετείχαν στη διαδικασία πανελλαδικά. Η θητεία του στην ΟΝΝΕΔ ολοκληρώθηκε στις 26 Μαΐου 2013 και στις 7 Ιουλίου 2013 τα μέλη της Πολιτικής Επιτροπής της Νέας Δημοκρατίας τον ανέδειξαν στη θέση του Γραμματέα της Πολιτικής Επιτροπής.

Παραιτήθηκε από το αξίωμα του Γραμματέα της Πολιτικής Επιτροπής της ΝΔ, αλλά και από μέλος του κόμματος, στις 18 Απριλίου του 2016.

Παραπομπές

Εξωτερικοί Σύνδεσμοι
Επίσημη ιστοσελίδα Α. Παπαμιμίκου

Νέα Δημοκρατία
Αντίληψη

Η αντίληψη (perception, Wahrnehmung) καλείται στην ψυχολογία μια σύνθετη και πολύπλοκη λειτουργία τού ψυχοφυσικού οργανισμού, που αυτόματα (μέσω δυναμικής αλληλοσυσχέτισης των μηνυμάτων τής εμπειρίας) μέσα στα αρμόδια εγκεφαλικά κέντρα αναγνωρίζει, ερμηνεύει άμεσα και αποδίδει νόημα ―με τη βοήθεια της νόησης (συλλαμβάνοντας απόψεις, ιδιότητες, ποιότητες ή σχέσεις των αντικειμένων μεταξύ τους), της διανοητικής ανάπτυξης, του συναισθήματος (διαθέσης) και της προηγούμενης εμπειρίας (μάθησης) τού ατόμου― στα αισθητηριακά δεδομένα, δηλ. τα αισθήματα (που προέρχονται είτε από εξωτερικά/περιβαλλοντικά, είτε από οργανικά ή του κεντρικού νευρικού μας συστήματος ερεθίσματα) ανάλογα με το γνωσιακό σχήμα του, οργανώνοντάς τα έτσι σε μια ολότητα ως κάτι το συγκεκριμένο.

Η χρησιμότητα
Η αντίληψη, που οπωσδήποτε συνιστά μια βασική πηγή συνειδητής γνώσης (ενημέρωσης) τού κόσμου, απαραίτητη για την παροχή σημάτων αναγκαίων για τον ορθό προσανατολισμό τού ατόμου στο περιβάλλον και απαραίτητη για την παραγωγή αντίστοιχων τρόπων συμπεριφοράς, μπορεί να διαταραχθεί, αλλοιώνοντας την εικόνα τής πραγματικότητας (βλ. ψευδαισθήσεις, ψευδοψευδαισθήσεις, παραισθήσεις), κυρίως σε περιπτώσεις είτε αισθητηριακής (πληροφοριακής) αποστέρησης ή υπερτροφοδότησης (υπερφόρτωσης), είτε βλαβών τού Κεντρικού Νευρικού Συστήματος.

Στη φιλοσοφία
Φιλοσοφικά, η αντίληψη διακρίνεται α) στη σύλληψη (conception, Konzeption), δηλ. τη σύνθεση μιας παράστασης ή τον σχηματισμό μιας έννοιας, β) στην κοινή αίσθηση ή αντίληψη (common sense, Gemeinsinn), κατ’ Αριστοτέλη, που συντονίζει ―μέσω τής (κοινής) λογικής (λόγου)― τα ιδιαίτερα αισθήματα κάθε ειδικής αίσθησης, αναφέροντάς τα σε ένα και το αυτό αντικείμενο και παρέχοντάς μας έτσι την ενιαία παράστασή του, γ) στην κοινή αντίληψη με την έννοια κάποιων γενικά παραδεκτών γνωμών μέσα σε ένα δεδομένο χωροχρονικά περιβάλλον, και δ) στην ορθή ή υγιή αντίληψη με την έννοια τής ικανότητας του (κοινού) λόγου να κρίνουμε σωστά (δηλ. με μέτρο), διακρίνοντας το αληθινό από το εσφαλμένο. Πάντως, η αισθησιοκρατική ή εμπειριοκρατική Γνωσιολογία θεωρεί την κατ’ αίσθηση αντίληψη ως την αφετηρία, το θεμέλιο και το κριτήριο κάθε γνώσης.

Βιβλιογραφία
Τσιτσίγκος Σ. Κ., «Αντίληψη», Μεγάλη Ορθόδοξη Χριστιανική Εγκυκλοπαίδεια, τ. Β’, Lalande A. *Λεξικόν τής Φιλοσοφίας, εκδ. ΠΑΠΥΡΟΣ, Αθήναι 1955, Θεοδώρου Ε.
«Αντίληψις», ΘΗΕ (1963) 869, Μελανίτης Ν. Γ., Η μάθησις κατά τας αρχαίας ελληνικάς, τας μεταγενεστέρας και τας συγχρόνους αντιλήψεις, εν Αθήναις 1970
 Μαντωνάκης Ι., «Διαταραχές τής Αντίληψης», στο: Γ. Ν. Χριστοδούλου κ.ά., Ψυχιατρική, τ. Α’, σ. 148-155, Αθήνα 2002 (ανατύπωση)
 Τομασίδης Χ. Χ., Εισαγωγή στην Ψυχολογία, Αθήνα 2002.
 Παπαδόπουλος Ν. Γ., Λεξικό τής Ψυχολογίας, Αθήνα 2005.
Sternberg R. J., Γνωστική Ψυχολογία, εκδ. ΑΤΡΑΠΟΣ, Αθήνα 2007.
Τσιτσίγκος Σ. Κ., Θέματα Ψυχολογίας τής Θρησκείας, Θεσσαλονίκη 2007.

Εξωτερικοί σύνδεσμοι 

 
Αισθητικά συστήματα
Πηγές γνώσης
Έννοιες στην επιστημολογία
Νευροψυχολογική αξιολόγηση
Κώστας Φιλίνης

Ο Κώστας Φιλίνης (Αθήνα, 13 Αυγούστου 1921 - 20 Ιανουαρίου 2014) ήταν Έλληνας δημοσιογράφος και πολιτικός της Αριστεράς. Υπήρξε ιδρυτικό στέλεχος του ΚΚΕ Εσωτερικού και ευρωβουλευτής από το 1985 ως το 1989 (με την Ελληνική Αριστερά από 28 Ιανουαρίου 1985 ως τις 24 Ιουλίου 1989).

Βιογραφία 
Εντάχθηκε στη νεολαία ΟΚΝΕ κατά τις σπουδές του στο Εθνικό Μετσόβιο Πολυτεχνείο, πριν συμπληρώσει τα 20 του χρόνια. Έλαβε μέρος στην Εθνική Αντίσταση και συμμετείχε στο παράνομο ΚΚΕ. Συνελήφθη το 1955 και φυλακίστηκε ως το 1966. Εν συνεχεία εργάστηκε ως υποδιευθυντής της εφημερίδας "Αυγή" (συνεκδότης της εφημερίδας την περίοδο 1993-98) και στο κόμμα της ΕΔΑ. Το 1967, έπειτα από την εγκαθίδρυση της χούντας, οργανώθηκε ξανά στην αντίσταση, μέσα από το ΠΑΜ μαζί με το Μίκη Θεοδωράκη. Αυτό είχε ως αποτέλεσμα να συλληφθεί την ίδια χρονιά και να καταδικαστεί για δεύτερη φορά σε ισόβια κάθειρξη. Παρέμεινε έγκλειστος στη φυλακή ως το 1973.

Ιδρυτικό στέλεχος του ΚΚΕ Εσωτερικού, συνετέλεσε στη μετεξέλιξή του στην Ελληνική Αριστερά και στην ίδρυση αργότερα του Συνασπισμού.

To 1985 έγινε ευρωβουλευτής ως επιλαχών, αντικαθιστώντας το Λεωνίδα Κύρκο του ΚΚΕ Εσωτερικού.

Επιμελήθηκε μεταφράσεις ξένων συγγραφέων, όπως ο Καρλ Μαρξ και ο Αντόνιο Γκράμσι, ενώ ο ίδιος συνέγραψε το έργο "Η θεωρία των παιγνίων και στρατηγική πολιτική".

Το 2015 κυκλοφόρησε προς τιμήν του το συλλογικό έργο: Κώστας Φιλίνης, ένας διανοούμενος της δράσης.

Παραπομπές 

Απόφοιτοι Εθνικού Μετσόβιου Πολυτεχνείου
Έλληνες δημοσιογράφοι
Ευρωβουλευτές εκλεγμένοι με το ΚΚΕ Εσωτερικού
Ευρωβουλευτές της Ελλάδας εκλεγμένοι την περίοδο 1984-1989
Αβγαριά Ευβοίας

Η Αβγαριά (παλαιότερη γραφή Αυγαριά) είναι  χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Ιστιαίας, του δήμου Ιστιαίας-Αιδηψού, της περιφερειακής ενότητας (τέως νομού) Ευβοίας, στην περιφέρεια Στερεάς Ελλάδας, σύμφωνα με το πρόγραμμα Καλλικράτης  
Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Ιστιαίας του νομού Ευβοίας, στο γεωγραφικό διαμέρισμα Στερεάς Ελλάδας.

Γεωγραφία
Η Αβγαριά είναι χωριό της βόρειας Εύβοιας. Βρίσκεται κοντά και ανατολικά της Ιστιαίας, βόρεια του ποταμού Ξηριά (Ξεροπόταμου) και σε μέσο σταθμικό υψόμετρο 220. Απέχει 108 χλμ. περίπου ΒΔ. της Χαλκίδας (Μέσω Ροβιών). Η τοπική κοινότητα είναι χαρακτηρισμένη ως αγροτικός πεδινός οικισμός και καταλαμβάνει έκταση 6,252 χμ² (2011). Google Earth</ref>

Πληθυσμός

Διοικητικές μεταβολές
Ο οικισμός αναγνωρίστηκε το 1835 και προσαρτήθηκε στον δήμο Ιστιαίων του νομού Ευβοίας. Το 1912 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Αβγαριάς και προσαρτήθηκε στον δήμο Ιστιαίας. Με το ΦΕΚ 87Α - 07/06/2010 αποσπάστηκε από τον δήμο Ιστιαίας και προσαρτήθηκε στον δήμο Ιστιαίας-Αιδηψού.

Ιστορικά στοιχεία
Η Αβγαριά εικάζεται ότι ιδρύθηκε επί τουρκοκρατίας, χωρίς όμως αυτό να είναι απόλυτα εξακριβωμένο. Πιθανολογείται ότι ο Αχμέτ πασάς προσπάθησε, για οικονομικούς λόγους, να συγκεντρώσει τους χωρικούς, οι οποίοι μέχρι τότε κατοικούσαν στις περιοχές Ντινιούς και Παληοχώρι. Ο Μπαραμπούτης μπέης εμφανίζεται ως ο τελευταίος ιδιοκτήτης της περιοχής που ήταν τσιφλίκι. Μετά το θάνατό του και, επειδή δεν υπήρχαν κληρονόμοι, η ιδιοκτησία μεταβιβάστηκε απ’ ευθείας στον σουλτάνο. 
Η ευρύτερη περιοχή της Αβγαριάς έπαθε μεγάλη καταστροφή από τις πυρκαγιές του Αυγούστου 2021.

Ονομασία
Υπάρχει μεγάλη πιθανότητα, η ονομασία του χωριού να προήλθε από τις άφθονες αβγαριές (Sorbus sp. ), ένα δένδρο που ευδοκιμεί στην περιοχή και παράγει χαρακτηριστικούς ωοειδείς καρπούς. 
Εχει διατυπωθεί και η άποψη ότι, η ονομασία Αβγαριά, ναι μεν προέρχεται από το συγκεκριμένο δένδρο, αλλά επειδή οι καρποί του έχουν το χρώμα της αυγής, όταν ανατέλλει ο ήλιος, πρέπει να γράφεται με υ και όχι με β, δηλ. Αυγαριά.  Μάλιστα, η παλαιότερη ονομασία του χωριού ήταν Αυγαριά και μετονομάστηκε σε Αβγαριά, το 1940.

Αξιοθέατα
Στο χωριό υπάρχει η παλιά εκκλησία της Αγίας Παρασκευής χτισμένη το 1866, αλλά και το Δημοτικό σχολείο του χωριού χρονολογείται από το 1864. 
Τα ξωκκλήσια των Αγίου Κωνσταντίνου, Προφήτη Ηλία και Αγίου Ιωάννη

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006
 Εγκυκλοπαίδεια Πάπυρος Λαρούς, εκδ. 1963
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
eetaa.gr
Google Earth

Εξωτερικοί σύνδεσμοι
http://www.voriaevia.gr/γνωρίστε-την-βόρεια-εύβοια/δήμος-ιστιαίας-αιδηψού/δημοτική-ενότητα-ιστιαίας/257-αβγαριά 
http://www.palmosev.gr/index.php?option=com_content&view=article&id=986:2012-06-18-07-41-41&catid=5:politismos&Itemid=6

Χωριά του νομού Εύβοιας
Δήμος Ιστιαίας - Αιδηψού
Εσμαχάν Σουλτάνα (κόρη του Σελίμ Β')

Η Εσμαχάν Χανίμ Σουλτάνα (οθωμανικά τούρκικα: سيدة تهب سلطان خان, τούρκικα: Esmahan Hanım Sultan, 1544 - 1585) ήταν κόρη του σουλτάνου Σελίμ Β΄ και της Νουρμπανού Σουλτάν της Οθωμανικής Αυτοκρατορίας, εγγονή του Σουλεϊμάν Α΄ και της Χουρέμ Σουλτάνας και αδελφή του σουλτάνου Μουράτ Γ΄.

Ζωή 
Η Εσμαχάν Σουλτάνα γεννήθηκε το 1544 στο παλάτι της Μανίσας. Ο πατέρας της ήταν ακόμα διάδοχος όταν γεννήθηκε. Την 1η Αυγούστου 1562 ο Σουλεϊμάν Α΄ γιόρτασε τον τριπλό γάμο των εγγονών του. Η Εσμαχάν Σουλτάν παντρεύτηκε τον Σοκολού Μεχμέτ Πασά, η Γκεβχερχάν Σουλτάνα παντρεύτηκε τον Πιγιαλέ Πασά και η Σαχ Σουλτάνα παντρεύτηκε τον Χασάν Αγά.

Το 1565 ο Σοκολού έγινε Μεγάλος Βεζίρης. Όταν μετά το θάνατο του παππού της Σουλεϊμάν Α΄ το 1566, Σουλτάνος έγινε ο πατέρας της Σελίμ Β΄, η Εσμαχάν έφτασε στην Κωνσταντινούπολη με τη μητέρα της Νουρμπανού Σουλτάν και τα αδέλφια της.

Το 1579 ο Σοκολού πέθανε και μετά το θάνατό του παντρεύτηκε τον Νισαντζί Φεριντούν Πασά. Πέθανε στη γέννα το 1585 στην Κωνσταντινούπολη, σε ηλικία 41 ετών. Το τι απέγινε το μωρό είναι άγνωστο. Ο τάφος της βρίσκεται στο τζαμί της Αγίας Σοφίας. Είχε δύο παιδιά, τον Σουλτανζαδέ Ιμπραήμ Χαν και την Γκιουλρούχ Σουλτάν.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)

Πριγκίπισσες της Οθωμανικής Αυτοκρατορίας
Οθωμανοί
Σαχ Σουλτάνα (κόρη του Σελίμ Β΄)

Η Σαχ (Σαχουμπάν) Χανίμ Σουλτάνα (Οθ. Τούρκικα: شاہ سلطان) (Τούρκικα: Şah (Şahuban) Hanım Sultan, 1548 - 1580) ήταν κόρη του σουλτάνου Σελίμ Β΄ και της Χασεκί Νουρμπανού Σουλτάν της Οθωμανικής Αυτοκρατορίας και εγγονή του Σουλεϊμάν Α' και της Χουρέμ Σουλτάν.

Ζωή 
Η Σαχ Σουλτάνα γεννήθηκε το 1548 στο παλάτι της Μανίσας. Ήταν κόρη του Σελίμ Β' και της αγαπημένης του συζύγου, Νουρμπανού Σουλτάν.Το πλήρες ονομά της ήταν Σαχουμπάν. Η Σαχ Σουλτάν πέρασε την παιδική της ηλικία στην Μανίσα.

Την 1η Αυγούστου 1562 ο Σουλεϊμάν Α' γιόρτασε τον τριπλό γάμο των εγγονών του. Η Εσμαχάν Σουλτάνα παντρεύτηκε τον Σοκολού Μεχμέτ Πασά, η Γκεβχερχάν Σουλτάνα παντρεύτηκε τον Πιγιαλέ Πασά και η Σαχ Σουλτάνα παντρεύτηκε τον Χασάν Αγά.

Όταν ο συζυγός της Χασάν Εφέντι πέθανε, παντρεύτηκε τον Σιλαχτάρ Αλί Πασά. Από το γάμο αυτό γεννήθηκαν δύο γιοι. Είχε 4 παιδιά. Τον Σουλτανζαδέ Αλί, την Γκεβχερχάν Σουλτάν ,την Σαχ Σουλτάν και την Χανισανάρ Σουλτάν.

Τον Σεπτέμβριου του 1566, μετά τον θάνατο του παππού της, Σουλεϊμάν Α' του Μεγαλοπρεπή, ήρθε στην Κωνσταντινούπολη με την μητέρα της και της αδελφές της και έχαιρε μεγάλη δύναμη στο παλάτι Τοπ Καπί. Στην διαμάχη μεταξύ της μητέρας της, Νουρμπανού Σουλτάνα και της συζύγου του αδελφού της, Σαφιγιέ Σουλτάνα, πήρε το μέρος της μητέρας της.

Πέθανε το 1580 σε ηλικία 36 ετών, στην Κωνσταντινούπολη και ο  τάφος της βρίσκεται στην Αγία Σοφία.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)

Πριγκίπισσες της Οθωμανικής Αυτοκρατορίας
Οθωμανοί
Λα Σπέτσια

Η Λα Σπέτσια (ιταλ. La Spezia, στην τοπική διάλεκτο Spèza) είναι πόλη της βόρειας Ιταλίας, στην περιφέρεια της Λιγουρίας. Είναι σημαντικό αστικό κέντρο και πρωτεύουσα της ομώνυμης επαρχίας. Ευρισκόμενη στην κορυφή του κόλπου της Λα Σπέτσια, στην Λιγουρική θάλασσα, είναι σημαντικό εμπορικό λιμάνι καθώς και βάση του Ιταλικού Πολεμικού Ναυτικού. Ο πληθυσμός της υπολογίστηκε ότι το Σεπτέμβριο του 2013 ήταν 92.477 κάτοικοι.

Παραπομπές 

Πόλεις της Λιγουρίας
Κουτσομούρα

Η κουτσομούρα (Mullus barbatus) είναι ψάρι που συγγενεύει με το μπαρμπούνι, με μόνη διαφορά ότι έχει κοφτό κεφάλι. Έχει μεγάλο κεφάλι και τα μάτια της βρίσκονται στην κορυφή του κεφαλιού της. Επίσης, έχει μικρό στόμα. Το χρώμα της είναι κόκκινο στη ράχη της, λευκό στην κοιλιά και ασημένιο στα πλευρά της. Έχει συνήθως μήκος 20 εκατοστά, με μέγιστο καταγεγραμμένο μήκος τα 33 εκατοστά.

Τόπος Διαβίωσης
Η κουτσομούρα ζει σε βάθη που φτάνουν τα 300 μέτρα. Κυρίως ζει σε αμμώδεις ή λασπώδεις βυθούς. Απαντάται στον ανατολικό Ατλαντικό, από τα Βρετανικά Νησιά μέχρι τη Σενεγάλη, συμπεριλαμβανομένης της Μεσογείου και της Μαύρης Θάλασσας.

Τροφή
Τρέφεται με καρκινοειδή, μαλάκια και σκουλήκια.

Πηγές
 Mullus barbatus barbatus fish base
 https://web.archive.org/web/20131209125508/http://gym-ag-efstr.les.sch.gr/Mullus%20barbatus.htm
 https://web.archive.org/web/20150730002622/http://geo-fishing.blogspot.gr/2011/09/blog-post_17.html

Μουλλίδες
Αλιεύματα
Ο Πρίγκιπας Βάτραχος

Η ιστορία Ο Πρίγκιπας Βάτραχος ή ο Σιδερένιος Χανς (γερμανικά: Der Froschkönig oder der Eiserne Heinrich) είναι παραμύθι γερμανικής προέλευσης, και η πρώτη ιστορία στην συλλογή παραμυθιών των αδερφών Γκριμ, Kinder-und Hausmärchen.

Υπόθεση
Μια πριγκίπισσα παίζει με το χρυσό της τόπι, όταν αυτό της πέφτει μέσα σε ένα πηγάδι. Η πριγκίπισσα αρχίζει να κλαίει, όμως ένας βάτραχος της υπόσχεται να της το φέρει αν η πριγκίπισσα τον αφήσει να φάει από το πιάτο της και να κοιμηθεί στο κρεβάτι της. Η πριγκίπισσα το υπόσχεται, μα όταν ο βάτραχος βουτάει και της φέρνει το τόπι, αυτή φεύγει τρέχοντας. Όταν η πριγκίπισσα τρώει με την οικογένεια της, η πόρτα χτυπάει μια φορά και ακούγεται η φωνή του βατράχου. Η πριγκίπισσα κάνει πως δεν ακούει και αυτό επαναλαμβάνεται και δεύτερη φορά. Στην τρίτη φορά, ο βασιλιάς της λέει να ανοίξει. Ο βάτραχος της υπενθυμίζει την συμφωνία και εκείνη υποχωρεί και τον αφήνει να φάει από το πιάτο της. Ο βάτραχος ζητάει να κοιμηθεί στο κρεβάτι της. Η πριγκίπισσα βάζει τα κλάματα, γιατί την φοβίζει το κρύο δέρμα του βατράχου. Ο βασιλιάς της λέει ότι είναι μεγάλο κακό να πατάει τις συμφωνίες και ότι πρέπει να κάνει ό,τι υποσχέθηκε. Η πριγκίπισσα προσπαθεί να κλειδώσει τον βάτραχο έξω από το δωμάτιο της, μα ούτε αυτό πετυχαίνει. Ξαπλώνει και τον ανεβάζει στο κρεβάτι της. Ο βάτραχος 3 φορές ζητάει από την πριγκίπισσα να τον φέρει πιο κοντά της. Τις 2 πρώτες φορές, η πριγκίπισσα υπακούει. Στην 3, όμως, χάνει την υπομονή της και τον πετάει στον τοίχο. Τότε ο βάτραχος μεταμορφώνεται σε πρίγκιπα και της εξηγεί ότι μια μάγισσα τον είχε καταραστεί και είχε γίνει βάτραχος και μόνο μια πριγκίπισσα μπορούσε να τον πάρει από το πηγάδι. Η πριγκίπισσα δέχεται να τον παντρευτεί και το πρωί η άμαξα του πρίγκιπα φτάνει στο παλάτι για να παραλάβει το ζευγάρι. Μέσα στην άμαξα βρισκόταν και ο πιστός υπηρέτης του πρίγκιπα, ο Χανς. Αυτός είχε λυπηθεί τόσο για την μοίρα του κυρίου του, που είχε περιζώσει την καρδιά του με 3 μεταλλικές ζώνες, για να μην σπάσει από την θλίψη. Όταν βλέπει τον κύριο του, χαίρεται τόσο που οι 3 σιδερένιες ζώνες έσπασαν η μία μετά την άλλη. Έτσι, ο πρίγκιπας, η πριγκίπισσα και ο πιστός Χανς πήγαν στο παλάτι του πρίγκιπα και έζησαν ευτυχισμένοι.

Παραλλαγές
Παρ' όλο που στην ιστορία, ο βάτραχος γίνεται πρίγκιπας όταν η πριγκίπισσα στην ιστορία τον πετάει στον τοίχο, η πιο διαδεδομένη εκδοχή λέει ότι τα μάγια λύθηκαν όταν η πριγκίπισσα φίλησε τον βάτραχο. Από αυτήν βγαίνει και το αγγλικό ρητό "Θα πρέπει να φιλήσεις πολλούς βατράχους για να βρεις τον πρίγκιπα σου". Σύμφωνα με άλλη παραλλαγή, ο βάτραχος αρκεί να περάσει την νύχτα στο μαξιλάρι της πριγκίπισσας, και σύμφωνα με άλλη πρέπει το σώμα του βατράχου να καρατομηθεί.

Βασιλιάς ή Πρίγκιπας
Ένα πρόβλημα στο παραμύθι είναι ότι παρόλο που ο βάτραχος μεταμορφώθηκε σε πρίγκιπα (γερμ. Königssohn), η ιστορία φέρει τον τίτλο "Der Froschkönig", δηλαδή "Ο Βασιλιάς Βάτραχος". Οι λόγοι αυτής της διαφοράς παραμένουν άγνωστοι.

Παραμύθια των Αδελφών Γκριμ
Εκστρατεία κατά του εμπορίου όπλων (CAAT)

Η Εκστρατεία κατά του εμπορίου όπλων (CAAT) «Campaign Against Arms Trade (CAAT)» είναι ένας μη-κυβερνητικός οργανισμός με έδρα το Ηνωμένο Βασίλειο (Η.Β.). Στόχος της είναι ο η εκστρατεία για την κατάργηση του διεθνούς εμπορίου όπλων. Ιδρύθηκε το 1974 από έναν ευρύ συνασπισμό ειρηνευτικών οργανώσεων. Η CAAT πρεσβεύει ότι οι βιομηχανία και το εμπόριο όπλων έχουν καταστροφικό αντίκτυπο για τα ανθρώπινα δικαιώματα και την ασφάλεια. Οι μεγάλης κλίμακας στρατιωτικές  προμήθειες και οι εξωγωγές όπλων ενισχύουν την μιλιταριστική προσέγγιση στα διεθνή προβλήματα. 
 
Οι προτεραιότητες της CAAT είναι οι εξής:

να σταματήσει την προμήθεια ή εξαγωγή όποτε αυτά είναι δυνατόν να επιδεινώσουν μια σύγκρουση, να υποστηρίξουν την επιθετικότητα, να αυξήσουν τις εντάσεις, να υποστηρίξουν καταπιεστικά καθεστώτα, να υπομνομεύσουν την δημοκρατία, ή να απειλήσουν το κοινωνικό κράτους μέσω της αύξησης των στρατιωτικών δαπανών

να τερματίσει κάθε κυβερνητική πολιτική και οικονομική υποστήριξη στις εξαγωγές όπλων
να προωθήσει την σταδιακή αποστρατιωτικοποίηση εντός των χωρών-παραγωγών όπλων.

Η θέση της ΕΚΕΟ έχει ενισχυθεί τα τελευταία χρόνια χάρη σε μερικές εκστρατείες υψηλού προφίλ. Σημαντικότερη ήταν η νομική δράση το 2007 κατά του Γραφείου για τις Σοβαρές Περιπτώσεις Διαφθοράς στο Η.Β. (Serious Fraud Office), όταν αυτό αποφάσισε να αναστείλει την έρευνά του για τα συστήματα της πολεμικής βιομηχανίας BAE Systems.

Στις 27 Σεπτεμβρίου 2012, το Σουηδικό Κοινοβούλιο απένειμε στην CAAT το Βραβείο Ορθής Διαβίωσης (γνωστό και ως εναλλακτικό Νόμπελ) για τον «καινοτόμο και αποτελεσματικό τρόπο με τον οποίον διεξάγει τις εκστρατείες της».

Δομή και χρηματοδότηση

Το ανώτατο όργανο της CAAT είναι η Εκτελεστική Επιτροπή, η οποία αποτελείται από εκλεγμένα μέλη, διορισμένα μέλη και υπαλληλικό προσωπικό. Η CAAT απασχολεί έναν μικρό αριθμό από αμειβόμενο προσωπικό που υποστηρίζεται από έναν μεγάλο αριθμό εθελοντών, χωρίς τους οποίους η εκστρατεία δε θα μπορούσε να λειτουργήσει.

Η CAAT έχει ένα δίκτυο από τοπικές οργανώσεις και επαφές, οι οποίες παίζουν ζωτικό ρόλο στο να παρουσιάσουν το μήνυμά της και να ενισχύσεουν τις εκστρατείες της. Υπάρχουν ακόμα δύο δίκτυα ειδικών ενδιαφερόντων: το Χριστιανικό Δίκτυο (Christian Network) και το Δίκτυο των Πανεπιστημίων (the Universities Network). Οι υποστηρικτές λαμβάνουν κάθε τρεις μήνες αντίτυπα του περιοδικού της CAAT, και προσκαλούνται να παρακολουθήσουν την ετήσια συνάντηση, όπως και περιφερειακά σεμινάρια και διαδηλώσεις.

Ιδιώτες και ομάδες υποστήριξης (τοπικά τμήματα ειρηνευτικών κινημάτων, συνδικαλιστικά όργανα, εκκλησίες, κ.λπ.) δωρίζουν περίπου το 80% των τρεχόντων εξόδων. Καθότι είναι οργάνωση εκστρατειών, η CAAT δεν μπορεί να επωφεληθεί πολλών από τα προνόμια που προβλέπονται για φιλανθρωπικούς οργανισμούς. 

Η CAAT είναι μέλος του Ευρωπαϊκού Δικτύου κατά του Εμπορίου όπλων (European Network Against Arms Trade (ENAAT) και συνεργάζεται με παρόμοιες οργανώσεις σε άλλες χώρες.

Παραπομπές

Εξωτερικοί σύνδεσμοι 

CAAT Website 
Control BAE Campaign 

Μη κυβερνητικές οργανώσεις
Βραβείο Ορθής Διαβίωσης
Φώτιος Κατσιάμπας

Ο Φώτιος Κατσιάμπας (23 Αυγούστου 1911  - Φεβρουάριος 1974) ήταν Έλληνας δικηγόρος και πολιτικός. Υπηρέτησε ως βουλευτής Τρικάλων από το 1958 ως το 1963.

Σταδιοδρομία 
Γεννήθηκε στα Τρίκαλα και ήταν γιος του Αθανασίου Κατσιάμπα και ανιψιός του  Γεωργίου Κονδύλη. Σπούδασε νομική στο Πανεπιστήμιο των Αθηνών και εργάστηκε ως δικηγόρος.

Στις εκλογές του 1946 ήταν υποψήφιος βουλευτής Τρικάλων με το Συνδυασμό Εθνικής Πολιτικής Ενώσεως (Εθνικό Ενωτικό Κόμμα) και πήρε 1.819 ψήφους, χωρίς να εκλεγεί. Εξελέγη βουλευτής στις εκλογές του 1958 και του 1961 με την ΕΡΕ.

Πέθανε το 1974. Κηδεύτηκε από το Πρώτο Νεκροταφείο Αθηνών στις 11 Φεβρουαρίου 1974. Ήταν παντρεμένος με τη Μαρίκα Σπυροπούλου και απέκτησαν 1 γιο.

Παραπομπές

Εξωτερικοί σύνδεσμοι
Φώτιος Κατσιάμπας στον Πανδέκτη, του Εθνικού Ιδρύματος Ερευνών

Απόφοιτοι Εθνικού και Καποδιστριακού Πανεπιστημίου Αθηνών
Βουλευτές Τρικάλων
Βουλευτές εκλεγμένοι με την ΕΡΕ
Δημήτρης Μαυρογενίδης

Ο Δημήτρης Μαυρογενίδης είναι Έλληνας πρώην διεθνής ποδοσφαιριστής, γεννημένος στις 23 Δεκεμβρίου 1976 στην Τασκένδη του Ουζμπεκιστάν, ο οποίος αγωνιζόταν ως αμυντικός.

Καριέρα

Σε συλλογικό επίπεδο 
Έκανε τα πρώτα του ποδοσφαιρικά βήματα στον Άγιο Γεώργιο Νέας Κρήνης και σε ηλικία 17 ετών πραγματοποίησε το επαγγελματικό του ντεμπούτο με τη φανέλα του Άρη Θεσσαλονίκης, όπου αγωνίστηκε επί μία τριετία, το διάστημα μεταξύ 1994-1997, έχοντας συνολικά 103 συμμετοχές (83 σε αγώνες πρωταθλήματος, 17 σε αγώνες Κυπέλλου καθώς και σε 3 Ευρωπαϊκούς αγώνες) και πετυχαίνοντας 15 τέρματα. 

Το 1997 μεταγράφηκε στον Ολυμπιακό, όπου παρέμεινε σχεδόν επί μία δεκαετία (1997-2006), κατακτώντας οκτώ φορές το πρωτάθλημα. Επόμενος σταθμός του υπήρξε το 2006 ο Ηρακλής, με τον οποίο αγωνίστηκε για δύο περιόδους, μέχρι το 2008, έχοντας 46 συμμετοχές στη μεγάλη κατηγορία. Ακολούθησε μια χρονιά στον Θρασύβουλο Φυλής, με τη φανέλα του οποίου αποσύρθηκε από την ενεργό δράση το 2009, σε ηλικία 33 ετών.

Στις εθνικές ομάδες 
Το ντεμπούτο του με την Ελλάδα πραγματοποιήθηκε στις 14 Οκτωβρίου 1998, στην εντός έδρας αναμέτρηση εναντίον της Γεωργίας (3-0), για την προκριματική φάση του Euro 2000, όταν υπό τις οδηγίες του Άνχελ Ιορντανέσκου αντικατέστησε στο δεύτερο ημίχρονο τον Νίκο Μαχλά. Με τη γαλανόλευκη φανέλα είχε συνολικά 24 συμμετοχές και 1 τέρμα, την περίοδο 1998-2001.

Υπήρξε βασικό στέλεχος της εθνικής Ελπίδων που έλαβε μέρος στον τελικό του ευρωπαϊκού πρωταθλήματος Ελπίδων (Κ-21) το 1998, εναντίον της Ισπανίας.

Παραπομπές

Πηγές 
Η καριέρα του Δημήτρη Μαυρογενίδη στο national-football-teams
Το προφίλ του Δημήτρη Μαυρογενίδη στο transfermarkt

Έλληνες ποδοσφαιριστές
Ποδοσφαιριστές Εθνικής Ελλάδος
Ποδοσφαιριστές Εθνικής Ελλάδας Κ21
Ποδοσφαιριστές Άρη Θεσσαλονίκης
Ποδοσφαιριστές Ολυμπιακού Πειραιώς
Ποδοσφαιριστές Ηρακλή Θεσσαλονίκης
Ποδοσφαιριστές Θρασύβουλου Φυλής
Αμυντικοί ποδοσφαιριστές
Έλληνες Ευρωπαίοι Πολίτες

Οι Έλληνες Ευρωπαίοι Πολίτες, ήταν ελληνικό πολιτικό κόμμα, το οποίο ιδρύθηκε το 2014, με σκοπό τη συμμετοχή στις ευρωεκλογές του 2014.

Ίδρυση
Οι Έλληνες Ευρωπαίοι Πολίτες, ιδρυθήκαν στις 23 Ιανουαρίου 2014, από τον ελληνικής καταγωγής ευρωβουλευτή της Γερμανίας, Γιώργο Χατζημαρκάκη, με σκοπό τη συμμετοχή στις ευρωεκλογές του 2014. Η ανακοίνωση της ίδρυσης του κόμματος από το Χατζημαρκάκη, έλαβε χώρα στα γραφεία του Ευρωπαϊκού Κοινοβουλίου στην Αθήνα.

Σύμφωνα με τον ιδρυτή του, το κόμμα είναι φιλοευρωπαϊκού προσανατολισμού και πιστεύει στην Ευρωπαϊκή ολοκλήρωση και στην ομοσπονδοποίηση της Ευρώπης.

Έλαβε μέρος στις ευρωεκλογές του ίδιου χρόνου και έλαβε ποσοστό της τάξης του 1,44%, χωρίς να εκλέξει ευρωβουλευτή. Το υψηλότερο ποσοστό συγκέντρωσε στο Νομό Λασιθίου (14,38%) και το χαμηλότερο στο Νομό Σάμου (0,35%).

Τον Ιανουάριο του 2015, ενόψει των βουλευτικών εκλογών, αποφάσισε να συνεργαστεί με τη Νέα Δημοκρατία και έπαυσε την αυτόνομη λειτουργία του.

Αποτελέσματα εκλογών

Ευρωπαϊκό Κοινοβούλιο

Παραπομπές

Εξωτερικοί σύνδεσμοι
Επίσημη ιστοσελίδα

Καταργημένα φιλελεύθερα κόμματα στην Ελλάδα
Θόλος (λουτρά)

Ο θόλος ήταν κυκλική αίθουσα, οποία κτίζεται για πρώτη φορά στο ελληνιστικό λουτρό και συνεχίζει να αποτελεί μέρος της λουτρικής αρχιτεκτονικής  στις οθωμανικές λουτρικές εγκαταστάσεις.

Η αίθουσα του θόλου χρησιμοποιούνταν κυρίως για ζεστό μπάνιο.
Η ονομασία προέρχεται από τον τρόπο στέγασης και της ημισφαιρικής μορφής της.
Στο κέντρο της θόλου βρίσκεται το οπαίο, ένα στρογγυλό άνοιγμα που εξυπηρετεί τον εξαερισμό του χώρου, την απόληξη του καπνού και την εισαγωγή του φωτός.

Παραπομπές

Βιβλιογραφία 
1.Ελένη Κανετάκη, Οθωμανικά λουτρά στον Ελλαδικό χώρο, Τεχνικό επιμελητήριο Ελλάδας 2004

2.Κουκουλές Φ., Βυζαντινών Βίος και Πολιτισμός, τόμος Δ΄, Αθήνα 1948-55

Δείτε επίσης 
Βυζαντινά Λουτρά 

Βυζαντινή αρχιτεκτονική
Βαρζίμ ΣΚ

Η Βαρζίμ ΣΚ είναι μια πορτογαλική, ποδοσφαιρική ομάδα. Ιδρύθηκε στις 25 Δεκεμβρίου 1915. Έδρα της ομάδας είναι το Estádio do Varzim Sport Club, χωρητικότητας 11000 θεατών. Συμμετέχει στη Segunda Divisão.

Τίτλοι 
 Portuguese Second Division
 Νικήτρια (4): 1962–1963, 1975–1976, 1995–1996, 2011–12

 Portuguese Third Division
 Νικήτρια (1): 1961–1962

 Liga Intercalar
 Νικήτρια (1): 2007–2008

Εξωτερικοί σύνδεσμοι
Official website 
ZeroZero profile & squad
NationalFootballTeams.com profile & squad
ForaDeJogo.net profile & squad
Transfermarkt profile & squad
Official Youtube page
Official Facebook page

Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1915
Κωνσταντίνος Αγοραστός

Ο Κωνσταντίνος Αγοραστός, του Αναστασίου (Λάρισα, 1963) είναι ο Περιφερειάρχης της Θεσσαλίας από το 2011. Διετέλεσε βουλευτής Λαρίσης από το 2004 έως το 2009.

Βιογραφία 
Απόφοιτος της Ανωτάτης Βιομηχανικής Σχολής του Πειραιά, διδάσκει ως αναπληρωτής καθηγητής στο Πανεπιστήμιο Μακεδονίας. Είναι διδάκτορας του Πανεπιστημίου του Μπράντφορντ. Είναι παντρεμένος με τη Χριστίνα Παναγή και έχουν 2 παιδιά.

Μετά τις δημοτικές εκλογές του 1998, εξελέγη δημοτικός σύμβουλος και πρόεδρος του Δημοτικού συμβουλίου Λάρισας (1999-2004). Εξελέγη βουλευτής Λάρισας στις εκλογές του 2004 και σε εκείνες του 2007 με τη Νέα Δημοκρατία.

Εξελέγη Περιφερειάρχης Θεσσαλίας στις εκλογές του 2010 με ποσοστό 50,56%. Ανέλαβε καθήκοντα την 1η Ιανουαρίου 2011.

Σε δημοσκόπηση που έγινε το 2013, αναδείχθηκε 2ος δημοφιλέστερος περιφερειάρχης στην Ελλάδα.

Στις περιφερειακές εκλογές του Μαΐου 2014 επανεξελέγη περιφερειάρχης στο δεύτερο γύρο.

Ο Αγοραστός επανεξελέγη περιφερειάρχης στις περιφερειακές εκλογές του 2019 με ποσοστό 56% των ψήφων από τον 1ο γύρο.

Παραπομπές

Εξωτερικοί σύνδεσμοι 
Επίσημο βιογραφικό στην ιστοσελίδα της Περιφέρειας Θεσσαλίας, ανάκτηση 23-1-2014.
Βιογραφικό στον προσωπικό δικτυακό τόπο του Κ. Αγοραστού

Έλληνες πανεπιστημιακοί
Βουλευτές Λάρισας
Βουλευτές εκλεγμένοι με τη Νέα Δημοκρατία
Περιφερειάρχες Θεσσαλίας
Έλληνες πολιτικοί του 21ου αιώνα
Θεόδωρος Αναγνωστόπουλος

Ο Θεόδωρος Αναγνωστόπουλος του Γεωργίου (Καρδίτσα, 12 Αυγούστου 1936 - Αθήνα, 26 Νοεμβρίου 2012) ήταν Έλληνας δικηγόρος και πολιτικός, ο οποίος διετέλεσε βουλευτής Καρδίτσας με τη Νέα Δημοκρατία.

Βιογραφία 
Ο πατέρας του, Γεώργιος, ήταν βουλευτής της ΕΠΕΚ και εν συνεχεία της Ένωσης Κέντρου. Σπούδασε Νομικά στο Πανεπιστήμιο των Αθηνών και εργάστηκε στο δικηγορικό επάγγελμα στον τραπεζικό τομέα. 

Το 1974 ο Θεόδωρος ήταν Νομάρχης Καρδίτσας (διορισμένος). Μετά τις εκλογές του 1989 εξελέγη αντιπρόεδρος του Ελληνικού Κοινοβουλίου.

Εξελέγη για πρώτη φορά βουλευτής στις εκλογές του 1974, με την Ένωση Κέντρου-Νέες Δυνάμεις (μετέπειτα ΕΔΗΚ). Επανεξελέγη βουλευτής με τη Νέα Δημοκρατία (στην οποία προσχώρησε το 1981), το 1985, Ιούνιο 1989, Νοέμβριο 1989, Απρίλιο 1990, 1993 και το 2000.

Υπηρέτησε ως υπουργός Δημόσιας Τάξης στην κυβέρνηση της ΝΔ από τις 8 Αυγούστου 1991 έως τις 3 Δεκεμβρίου 1992  και υπουργός Μεταφορών και Επικοινωνιών από τις 3 Δεκεμβρίου 1992 έως τις 13 Οκτωβρίου 1993, οπότε και επαναλειτούργησε η σιδηροδρομική γραμμή Ναυπλίου.

Πέθανε το 2012 και κηδεύτηκε από το Πρώτο Νεκροταφείο Αθηνών.

Ο γιος του, Γεώργιος, εξελέγη κι εκείνος βουλευτής το 2007.

Παραπομπές 

Βουλευτές Καρδίτσας
Νομάρχες Καρδίτσας
Βουλευτές εκλεγμένοι με τη Νέα Δημοκρατία
Έλληνες υπουργοί Δημοσίας Τάξεως
Έλληνες υπουργοί Μεταφορών και Επικοινωνιών
Βουλευτές εκλεγμένοι με την Ένωση Κέντρου - Νέες Δυνάμεις
Korres Engineering

Η εταιρία Korres Engineering, με έδρα την Αθήνα, έχει ιδρυθεί από τον αρχιτέκτονα Δημήτρης Κορρές και έχει ως κύριο αντικείμενο τις μετακινήσεις κτιριακών συγκροτημάτων και άλλα σχετικά εξειδικευμένα έργα, με παρουσία στην Ελλάδα και αρκετές χώρες του εξωτερικού. Ανάμεσα στα συγκροτήματα που μετακινήθηκαν ώστε να διασωθούν (κατά τη διάνοιξη δρόμων ή απειλούμενα από άλλους παράγοντες) περιλαμβάνονται σημαντικά αρχαία και βυζαντινά μνημεία, ενώ, λόγω της εξειδικευμένης τεχνογνωσίας της, η εταιρία έχει συμμετάσχει σε σημαντικά έργα για τους Ολυμπιακούς Αγώνες του 2004.

Ο Δ. Κορρές και οι συνεργάτες του έχουν ασχοληθεί με την ανάπτυξη οχημάτων, στα οποία περιλαμβάνονται μία μοτοσυκλέτα 1000cc (1989) και μια σειρά αυτοκινήτων (από το 2002) τα οποία συνδυάζουν εξαιρετικές δυνατότητες κίνησης εκτός δρόμου με υψηλές επιδόσεις στην άσφαλτο (βασισμένα σε πατενταρισμένη από την εταιρία διάταξη ανάρτησης). Τα 4 διαφορετικά αυτοκίνητα αποτελούν το ένα εξέλιξη του άλλου, με πιο πρόσφατο το P4, το οποίο έχει σχεδιαστεί για περιορισμένη παραγωγή. Το P4 παρουσιάσθηκε επίσημα το 2013, χρησιμοποιεί κινητήρα 7 λίτρων 505 ίππων της GM και έχει τελική ταχύτητα 300 χλμ/ώρα, διατηρώντας πραγματικά ασυνήθιστες δυνατότητες κίνησης σε ανώμαλα εδάφη.

Ένα παράλληλο project της Korres αποτελεί το D3 (2012), ένα πρωτότυπο αυτοκίνητο πόλης για άτομα με κινητικά προβλήματα, το οποίο επίσης αξιοποιεί το μοναδικό σύστημα ανάρτησης της εταιρίας.

Εξωτερικοί σύνδεσμοι 
Ιστότοπος Korres Engineering
Ιστότοπος Korres P4 
Korres project D3

Βιβλιογραφία  
 L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

Ελληνικές επιχειρήσεις
Replicar Hellas

Η Replicar Hellas (RCH) ιδρύθηκε το 2007 στην Κατερίνη από τον Ηλία Γαγανέλη, ξεκινώντας από φανοποιός στη Γερμανία, δημιούργησε τη δική του κατασκευαστική εταιρία. Η εταιρία κατασκευάζει με τον παραδοσιακό χειροποίητο τρόπο καινούρια αυτοκίνητα με vintage σχεδιαστικά χαρακτηριστικά προϊόντα της. Τα προϊόντα της έλαβαν έγκριση τύπου για την ελληνική αγορά μόλις το 2011 λόγο έλλειψης νομοθετικού πλαισίου, ενώ μέχρι τότε λάμβαναν έγκριση τύπου σε χώρες όπως η Γερμανία και η Αυστρία.

Βιβλιογραφία  
L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

Εξωτερικοί σύνδεσμοι
 Επίσημη ιστοσελίδα
 

Ελληνικές αυτοκινητοβιομηχανίες
Keraboss

Ο Παύλος Κεραμπός, ιδρυτής της Keraboss Design, δραστηριοποιείται στο χώρο της βελτίωσης, τροποποίησης και κατασκευής αυτοκινήτων από το 1975, ενώ από το 2004 επεκτάθηκε και σε μηχανικές βελτιώσεις/tuning. Ανάμεσα στα προϊόντα του περιλαμβάνονται εκδόσεις cabrio/hard-top μοντέλων των Fiat, Skoda, Seat και Mazda, ενώ το 1978 παρήγαγε κάτω από άδεια το ιταλικό τζιπάκι Safari. 

Το 2011 παρουσίασε το Keraboss Super K, ένα "fun car" με κινητήρα Mitsubishi 1 λίτρου και εξωτερικό σχέδιο που έχει επηρεασθεί από το Safari. Το αυτοκίνητο έχει λάβει άδεια από το ελληνικό κράτος για περιορισμένη παραγωγή, και από το 2022, μία νέα, βελτιωμένη έκδοσή του, βρίσκεται πλέον σε παραγωγή.

Εξωτερικοί σύνδεσμοι
Ιστότοπος εταιρίας
Λήψη έγκρισης τύπου για το Super K

Βιβλιογραφία  
L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

Ελληνικές αυτοκινητοβιομηχανίες
Νικήτριες στο Αμερικανικό Όπεν (απλό γυναικών)

Το απλό γυναικών του τουρνουά αντισφαίρισης του Αμερικανικού Όπεν ξεκίνησε το 1887. Πρώτη νικήτρια ήταν η Έλεν Χάνσελ. Τα πρωταθλήματα του 1887 και του 1888 αναγνωρίστηκαν υστερόχρονα ως επίσημα αμερικανικά πρωταθλήματα. Το 1889 ιδρύθηκε η Αμερικανική Εθνική Ένωση Γυναικών της Αντισφαίρισης (United States National Ladies Tennis Association ,  αρκτικόλεξο:USNLTA).

Νικήτριες 

 Σημειώσεις 

(*) Γκραντ Σλαμ της εποχής του ανοικτού
(**) εθνικό αμερικανικό πρωτάθλημα

 Μέχρι το 1911, η νικήτρια προκρινόταν αυτόματα στον τελικό της επόμενης χρονιάς.

Δείτε επίσης 

 Κατάλογοι νικητών στο Αμερικανικό Όπεν

Νικητές στο Αμερικανικό Όπεν (απλό ανδρών)
Νικητές στο Αμερικανικό Όπεν (διπλό ανδρών) 
Νικήτριες στο Αμερικανικό Όπεν (διπλό γυναικών)
Νικητές στο Αμερικανικό Όπεν (διπλό μικτό)

Νικήτριες Γκραν Σλαμ, στο απλό γυναικών

Νικήτριες στο Αυστραλιανό Όπεν (απλό γυναικών) 
Νικήτριες στο Ρολάν Γκαρός (απλό γυναικών) 
Νικήτριες στο Γουίμπλεντον (απλό γυναικών)

Παραπομπές 

Αμερικανικό Όπεν
Νικητές στο Αμερικανικό Όπεν (διπλό ανδρών)

Το διπλό ανδρών του τουρνουά αντισφαίρισης του Αμερικανικού Όπεν διεξήχθη για πρώτη φορά το 1881. Νικητές ήταν οι Κλάρενς Κλαρκ και Φρέντρικ Γουίνσλοου Τέιλορ.  Από το 1882 το πρωτάθλημα έγινε ανοικτό και για διεθνείς παίκτες. Από το 1890 ως το 1906 διεξάγονταν στα ανατολικά και στα δυτικά των ΗΠΑ για να αναδειχθούν οι δύο ομάδες στο διπλό. Το σύστημα των ομίλων  καταργήθηκε το 1920.  Οι αγώνες διεξήχθησαν σε διάφορες τοποθεσίες.

Κατάλογος νικητών

Παραπομπές

Δείτε επίσης 

 Κατάλογοι νικητών στο Αμερικανικό Όπεν

Νικητές στο Αμερικανικό Όπεν (απλό ανδρών) 
Νικήτριες στο Αμερικανικό Όπεν (απλό γυναικών)
Νικήτριες στο Αμερικανικό Όπεν (διπλό γυναικών)
Νικητές στο Αμερικανικό Όπεν (διπλό μικτό)

Νικητές Γκραν Σλαμ, στο διπλό ανδρών

Νικητές στο Αυστραλιανό Όπεν (διπλό ανδρών) 
Νικητές στο Ρολάν Γκαρός (διπλό ανδρών) 
Νικητές στο Γουίμπλεντον (διπλό)

Αμερικανικό Όπεν
Νικήτριες στο Αμερικανικό Όπεν (διπλό γυναικών)

Το διπλό γυναικών του τουρνουά αντισφαίρισης του Αμερικανικού Όπεν διεξήχθη για πρώτη φορά το 1889 με νικήτριες τις .  
Μάργκαρετ Μπάλαρντ και Μπέρτα Τάουνσεντ.

Νικήτριες στο διπλό γυναικών

Παραπομπές

Δείτε επίσης 

 Κατάλογοι νικητών στο Αμερικανικό Όπεν

Νικητές στο Αμερικανικό Όπεν (απλό ανδρών)
Νικήτριες στο Αμερικανικό Όπεν (απλό γυναικών)
Νικητές στο Αμερικανικό Όπεν (διπλό ανδρών) 
Νικητές στο Αμερικανικό Όπεν (διπλό μικτό)

Νικήτριες Γκραν Σλαμ, στο διπλό γυναικών

Νικήτριες στο Αυστραλιανό Όπεν (διπλό γυναικών) 
Νικήτριες στο Ρολάν Γκαρός (διπλό γυναικών) 
Νικητές στο Γουίμπλεντον (διπλό)

Αμερικανικό Όπεν
Νικητές στο Αμερικανικό Όπεν (διπλό μικτό)

Το διπλό μικτό του τουρνουά αντισφαίρισης του Αμερικανικού Όπεν ξεκίνησε το έτος 1892, με πρώτους νικητές τη Μέιμπελ Καχίλ και τον Κλάρενς Χόμπαρτ. Η Καχίλ ήταν νικήτρια και στο απλό το 1891.

Νικητές και νικήτριες στο διπλό μικτό

Δείτε επίσης 

 Κατάλογοι νικητών στο Αμερικανικό Όπεν

Νικητές στο Αμερικανικό Όπεν (απλό ανδρών)
Νικήτριες στο Αμερικανικό Όπεν (απλό γυναικών)
Νικητές στο Αμερικανικό Όπεν (διπλό ανδρών) 
Νικήτριες στο Αμερικανικό Όπεν (διπλό γυναικών)

Νικητές Γκραν Σλαμ, στο διπλό μικτό

Νικητές στο Αυστραλιανό Όπεν (διπλό μικτό) 
Νικητές στο Ρολάν Γκαρός (διπλό μικτό) 
Νικητές στο Γουίμπλεντον (διπλό μικτό)

Παραπομπές 

Αμερικανικό Όπεν
Ράιμοντς Βίλντε

Ο Ράιμοντς Βίλντε (γεννημένος στις 19 Αυγούστου 1962) είναι Λετονός παλαίμαχος διεθνής πετοσφαιριστής και νυν προπονητής πετοσφαίρισης.

Καριέρα 
Γεννημένος στην πόλη Ρηγα, της σημερινής Λετονίας, ο Ράιμοντς Βίλντε έκανε τα πρώτα του βήματα σε ομάδες της πρώην Σοβιετικής Ένωσης, με σημαντικότερη όλων τη Ραδιοτεκνίκ Ρηγας, με την οποία μάλιστα κατέκτησε το το πρωτάθλημα Γιουγκοσλαβίας το 1984, μετά απο 14 συνεχόμενες κατακτήσεις της ΤΣΣΚΑ Μόσχας. 

Με την Ραδιοτεκνίν Ρίγας, ο Βίλντε κατέκτησε επισης στο Πρωτάθλημα Γιουγκοσλαβίας δύο φορές το ασημένιο μετάλλιο (1986, 1987) και δύο φορές το χάλκινο μετάλλιο (1990, 1991). Επίσης, έχει φτάσει με την ομάδα της Ρηγα και μέχρι τον τελικό του CEV Cup του 1991.

Από το 1991 και μετά αγωνίστηκε σε ομάδες της υπόλοιπης Ευρώπης, μεταξύ των οποίων ήταν και ο Ολυμπιακός Πειραιώς. Η σεζόν 1991-92 ήταν άκρως επιτυχημένη για τον Βίλντε καθώς κατέκτησε με τον Ολυμπιακό το Πρωτάθλημα αλλά και το Κύπελλο Ελλάδας, ενώ παράλληλα έφτασε και μέχρι τον τελικό του Κυπέλλου Πρωταθλητριών. Ωστόσο, στον τελικό της διοργάνωσης εκείνης στάθηκε ιδιαίτερα άτυχος καθώς τραυματίστηκε λίγα λεπτά πριν από την έναρξη του παιχνιδιού, με αποτέλεσμα να μη μπορεί να βοηθήσει την ομάδα του. 

Το 1992 κατέκτησε με τον Ολυμπιακό Πειραιώς την τρίτη θέση στο Παγκόσμιο Κύπελλο Συλλόγων.

Προπονητική καριέρα 
Μετά το τέλος της καριέρας του ως πετοσφαιριστής, αποφάσισε να συνεχίσει να ασχολείται με το άθλημα αλλά από άλλο πόστο, και συγκεκριμένα από αυτό του προπονητή.

Σήμερα, είναι προπονητής της εθνικής ομάδας πετοσφαίρισης της Λετονίας.

Διεθνείς συμμετοχές 
Ο Ράιμοντς Βίλντε έχει πραγματοποιήσει αρκετές συμμετοχές με την εθνική ομάδα βόλλευ της πρώην Γιουγκοσλαβίας. 

Μεταξύ άλλων έχει συμμετάσχει στο Ευρωπαικο πρωταθλημα πετοσφαιρισης του 1985, στο παγκόσμιο πρωτάθλημα του 1986, καθώς επίσης και στους Ολυμπιακους Αγώνες του 1988.

Τίτλοι 
 1 Πρωτάθλημα Γιουγκοσλαβίας: 1984
 1 Πρωτάθλημα Ελλάδας: 1992
 1 Κύπελλο Ελλάδας: 1992

Πηγές 
 https://web.archive.org/web/20110820131810/http://www.sports-reference.com/olympics/athletes/vi/raimonds-vilde-1.html

Λετονοί πετοσφαιριστές
Λετονοί Ολυμπιονίκες
Ολυμπιονίκες της πετοσφαίρισης
Πετοσφαιριστές ΟΣΦΠ
Χενκ Γιαν Χελντ

Ο Χενκ Γιαν Χέλντ (γεννημένος στις 12 Νοεμβρίου 1967) είναι Ολλανδός παλαίμαχος διεθνής πετοσφαιριστής. Έχει ύψος 200εκ και αγωνιζόταν στη θέση του κεντρικού.

Καριέρα 
Ο Χενκ Γιαν Χέλντ αγωνίστηκε επαγγελματικά στην Ολλανδία μέχρι την ηλικία των 25 ετών, όταν και αποφάσισε να συνεχίσει την καριέρα του εκτός της χώρας του. 

Το 1992 υπέγραψε συμβόλαιο συνεργασίας με την ιταλική Γαλιλαίο Τζιοβόλλευ και δύο χρόνια μετά μετεγγράφη στη Ζινέλα Μπολόνια, ομάδα επίσης της Ιταλίας.

Το 1995 μεταπήδησε στην Παγιαβόλο Μοντένα και ένα χρόνο αργότερα ταξίδεψε στην Ελλάδα για λογαριασμό του Ολυμπιακού Πειραιώς. Με τον Ολυμπιακό κατέκτησε το Κύπελλο Ελλάδας του 1997.

Από το 1997, μέχρι και το 2008, αγωνίστηκε σε πολλές ιταλικές ομάδες και συγκεκριμένα στις Ματσεράτα (1997-98), Παλέρμο (1998-00), Βόλλευ Μιλάνο (2000-03), Παγιαβόλο Πάρμα (2003-04), Περούτζια (2004-05), Λούπι Σάντα Κρος (2005-06) και Ρέιμα Κρέμα (2006-08).

Το 2008 αποφάσισε να αποσυρθεί από την ενεργό δράση και να βάλει τέλος στην πολυετή καριέρα του.

Διεθνείς συμμετοχές 
Ο Χενκ Γιαν Χέλντ έχει πραγματοποιήσει αρκετές συμμετοχές με την εθνική ομάδα πετοσφαίρισης της Ολλανδίας.

Μεταξύ άλλων, έχει συμμετάσχει στους Ολυμπιακούς Αγώνες του 1996 καθώς και στο Ευρωπαικό Πρωτάθλημα του 1997, στο οποίο μάλιστα κατέκτησε την πρώτη θέση και το χρυσό μετάλλιο.

Τίτλοι 
 1 Κύπελλο Ελλάδας: 1997

Πηγές 
 https://web.archive.org/web/20121217081750/http://www.sports-reference.com/olympics/athletes/he/henk-jan-held-1.html

Ολλανδοί πετοσφαιριστές
Ολλανδοί Ολυμπιονίκες
Ολυμπιονίκες της πετοσφαίρισης
Πετοσφαιριστές ΟΣΦΠ
Άμπερ Χερντ

Η Άμπερ Λώρα Χερντ (αγγλικά: Amber Laura Heard, 22 Απριλίου 1986) είναι Αμερικανίδα ηθοποιός και μοντέλο. Tο 2006 έπαιξε τον πρωταγωνιστικό ρόλο στην ταινία Όλοι ποθούν την Μάντι Λέιν (All The Boys Love Mandy Lane). Ο πρώτος πρωταγωνιστικός ρόλος της στην τηλεόραση ήρθε το 2007 στο κανάλι CW, στη σειρά Hidden Palms. Επίσης, πρωταγωνίστησε και στις ταινίες Ανυποχώρητη Δύναμη (Never Back Down) το 2008 και Ο Πατριός (The Stepfather) το 2009.

Βιογραφία 
Η Χερντ γεννήθηκε και μεγάλωσε στο Ώστιν, Τέξας. Ο πατέρας της ο Ντέιβιντ είναι εργολάβος και η μητέρα της Πέιτζ είναι ερευνήτρια στο διαδίκτυο. Η Χερντ ήταν Καθολική αλλά όταν πέθανε ο φίλος της σε αυτοκινητιστικό δυστύχημα δήλωνε άθεη. Εγκατέλειψε το σχολείο στα 17 της και πήγε στη Νέα Υόρκη για να ξεκινήσει καριέρα στο μόντελινγκ, στη συνέχεια μετακόμισε στο Λος Άντζελες για να ακολουθήσει την υποκριτική.

Στο Λος Άντζελες έκανε διάφορες εμφανίσεις σε τηλεοπτικές σειρές και δύο μουσικά βίντεο. Ο πρώτος της τηλεοπτικός ρόλος ήταν στην ταινία Friday Night Lights 2004 και σε άλλες πολλές ταινίες. Ένας από τους πιο σημαντικούς της ρόλους ήταν στην ταινία All The Boys Love Mandy Lane το 2006, Pineapple Express, Never Back Down, The Stepfather, The Ward και The Rum Diary με τον Τζόνι Ντεπ το 2011. Επίσης, είχε ένα μικρό ρόλο στην επιτυχημένη ταινία Zombieland.

Προσωπική ζωή 
Το 2008 δήλωσε ότι είναι αγνωστικίστρια.

Από το 2008 έως το 2012 διατηρούσε δεσμό με τη φωτογράφο Τάσια Βαν Ρι. Μάλιστα, αυτή η σχέση της ήταν και η αιτία να μιλήσει ανοιχτά για τη σεξουαλικότητα της, δηλώνοντας το 2010 ότι: "Δεν βάζω ταμπέλες στον εαυτό μου. Έχω εξίσου καλές σχέσεις με τους άνδρες και τώρα με γυναίκα. Αγαπώ αυτόν που αγαπώ. Η προσωπικότητα μετράει για μένα".

Το 2012 ξεκίνησε την σχέση της με τον Τζόνι Ντεπ. Είχαν γνωριστεί στα γυρίσματα της ταινίας The Rum Diary, η οποία έκανε πρεμιέρα στις 28 Οκτωβρίου 2011 στις ΗΠΑ. Αρραβωνιάστηκαν στις 24 Δεκεμβρίου 2013 και παντρεύτηκαν με μυστική τελετή στις 3 Φεβρουαρίου 2015. Τον Μάιο του 2016, η Χερντ κατέθεσε αίτηση διαζυγίου, με πρόσχημα ότι ο Ντεπ ασκούσε βία επάνω της έχοντας καταναλώσει ναρκωτικά και αλκοόλ. Ως απάντηση, ο Ντεπ αρνήθηκε τις κατηγορίες και δήλωσε ότι η Χερντ του ασκούσε ενδοοικογενειακή βία. Tο διαζύγιο τους εκδόθηκε τον Ιανουάριο του 2017 και έκτοτε έχουν δικαστικές διαμάχες, με το τελικό και τελευταίο δικαστήριο μεταξύ τους να ξεκινά, στη Βιρτζίνια των ΗΠΑ, στις 11 Απριλίου του 2022.

Περιοδικά

Φιλμογραφία

Κινηματογράφος

Τηλεόραση

Μουσικά Βίντεο

Παραπομπές

Αμερικανίδες ηθοποιοί κινηματογράφου
Αμερικανοί άθεοι
Αμερικανίδες ηθοποιοί τηλεόρασης
Αμερικανοί μοντέλα
ΛΟΑΤ ηθοποιοί
Ευρωλίγκα ανδρών 2008-09

Η Ευρωλίγκα ανδρών της περιόδου 2008-09 είναι η 9η σεζόν της σύγχρονης εποχής του Ευρωπαϊκού πρωταθλήματος συλλόγων καλαθοσφαίρισης υπό την αιγίδα της ULEB. 

Συμπεριλαμβανομένων των προηγούμενων διοργανώσεων υπό την αιγίδα της FIBA Europe (ως Ευρωπαϊκό Κύπελλο Πρωταθλητριών), αυτή είναι η 52η σεζόν της σπουδαιότερης Ευρωπαϊκής διασυλλογικής διοργάνωσης στο χώρο της ανδρικής καλαθοσφαίρισης. Το Final Four πραγματοποίηθηκε το διάστημα 1-3 Μαΐου 2009 στο γήπεδο «O2 World»  του Βερολίνου. Πρωταθλητής αναδείκτηκε ο Παναθηναϊκός για πέμπτη φορά στην ιστορία του.

Ομάδες 

Η Μπανταλόνα συμμετείχε ως νικήτρια του ULEB Cup της προηγούμενης σαιζόν.

Κανονική περίοδος 
Η κανονική περίοδος ξεκίνησε στις 20 Οκτωβρίου 2008 και ολοκληρώθηκε στις 15 Ιανουαρίου 2009.

Α' Όμιλος

Β' Όμιλος

Γ' Όμιλος

Δ' Όμιλος

Top 16 
Το Top 16 ξεκίνησε στις 28 Ιανουαρίου και ολοκληρώθηκε στις 12 Μαρτίου 2009.

Ε' Όμιλος

Στ' Όμιλος

Z' Όμιλος

H' Όμιλος

Playoffs 
Οι αγώνες διεξήχθησαν το διάστημα [24 Μαρτίου] - [9 Απριλίου] [2009].

Final Four 
Οι αγώνες διεξήχθησαν το διάστημα 1-3 Μαΐου 2009 στην «O2 World» του Βερολίνου.

Κατάταξη

Εξωτερικοί σύνδεσμοι 
Επίσημος ιστότοπος διοργάνωσης

2009
Καλαθοσφαίριση το 2008
Καλαθοσφαίριση το 2009
Koza Mostra

Οι Koza Mostra είναι ελληνικό μουσικό συγκρότημα. Αποτελείται από τους: Ηλίας Κόζας (φωνητικά), Στέλιος Τσομπανίδης (τύμπανα), Βασίλης Ναλμπαντής (τρομπέτα), Πέτρος Λαγόντζος (κιθάρα), Δημήτρης Χρηστώνης (μπάσο), Τάσος Γκέντζης-Μιχάλης Πιπέρκος (σαξόφωνο). Το συγκρότημα συνδυάζει τις σκα, πανκ και ροκ μουσική μαζί με το στυλ της Βαλκανικής λαϊκής μουσικής, όπως το ρεμπέτικο. Είναι επίσης γνωστοί για την εκτέλεση τραγουδιού σε σκωτσέζικες φούστες ή κιλτ. 

Εκπροσώπησαν την Ελλάδα στο διαγωνισμό τραγουδιού της Eurovision το 2013 μαζί με τον Αγάθωνα Ιακωβίδη. Το τραγούδι τους Alcohol Is Free κατατάχθηκε στην 6η θέση στον τελικό.

Δισκογραφία

Παραπομπές

Εξωτερικοί σύνδεσμοι 

Ska μουσικοί
Συμμετέχοντες στη Eurovision
Διαγωνισμός Τραγουδιού Eurovision 2013

Συμμετέχοντες στο διαγωνισμό τραγουδιού Eurovision με την Ελλάδα